CELEX: 32014D0726(01)
Language: hr
Date: 2014-07-24 00:00:00
Title: Provedbena odluka Komisije оd 24. srpnja 2014. o uspostavljanju programa rada Komisije za 2015. godinu u pogledu financijskog doprinosa referentnim laboratorijima Europske unije

26.7.2014   
            
            
               HR
            
            
               Službeni list Europske unije
            
            
               C 244/7
            
         PROVEDBENA ODLUKA KOMISIJE
   оd 24. srpnja 2014.
   o uspostavljanju programa rada Komisije za 2015. godinu u pogledu financijskog doprinosa referentnim laboratorijima Europske unije
   2014/C 244/06
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 32. stavak 7.,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (2), a posebno njezin članak 30.,
   uzimajući u obzir Uredbu (EZ, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije, a posebno njezin članak 84. stavak 2.,
   budući da:
   
               (1)
            
            
               Člankom 32. Uredbe (EZ) br. 882/2004 utvrđuju se zadaće i nadležnosti referentnih laboratorija Europske unije.
            
         
               (2)
            
            
               Kako bi se osigurala provedba aktivnosti koje obavljaju referentni laboratoriji EU-a, potrebno je donijeti odluku o financiranju i program rada za 2015. Člankom 94. Delegirane uredbe Komisije (EU, Euratom) br. 1268/2012 (3) utvrđuju se detaljna pravila o donošenju odluka o financiranju.
            
         
               (3)
            
            
               Zbog razloga navedenih u programu rada, primjereno je tijelima utvrđenima u njemu odobriti dodjelu bespovratnih sredstava bez poziva na podnošenje prijedloga.
            
         
               (4)
            
            
               Referentni laboratoriji EU-a dužni su podnijeti svoje programe rada za 2015. godinu. Navedeni programi rada trebali bi biti u skladu s ciljevima i prioritetima ovog programa rada Komisije. Dodjela bespovratnih sredstava za te programe podliježe odobrenju Komisije.
            
         
               (5)
            
            
               O iznosu godišnje financijske pomoći Unije za aktivnosti referentnih laboratorija EU-a odlučuje se na godišnjoj razini. S obzirom na značaj aktivnosti koje referentni laboratoriji EU-a obavljaju u interesu Unije, one bi se trebale sufinancirati u iznosu od 100 % prihvatljivih troškova navedenih u članku 30. Uredbe (EU) br. 652/2014 te u okviru maksimalnih iznosa navedenih u ovoj Odluci. Ostali troškovi koji su potrebni za izvršavanje zadaća, a nisu prihvatljivi, neće se sufinancirati.
            
         
               (6)
            
            
               U Prilogu VII. Uredbi (EZ) 882/2004 navodi se šest referentnih laboratorija EU-a u okviru Zajedničkog istraživačkog centra koji je jedna od glavnih uprava Komisije. Pravila kojima se uređuje financijska pomoć Unije Zajedničkom istraživačkom centru utvrđuju se u godišnjem administrativnom sporazumu te se ovaj program rada ne bi trebao primjenjivati na tih šest referentnih laboratorija EU-a.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         ODLUČILA JE:
   Članak 1.
   Program rada
   Donosi se godišnji program rada za provedbu programa europskih referentnih laboratorija koje sufinancira Unija za 2015. kako je utvrđeno u Prilogu.
   Godišnji program rada uključuje odluku o financiranju u smislu članka 84. Financijske uredbe za aktivnosti financirane iz odobrenih sredstava za 2015.
   Članak 2.
   Doprinos Unije
   Najveći doprinos za provedbu programa za 2015. iznosi 15 500 000 EUR i financira se iz sljedeće linije općeg proračuna Europske unije za 2015.:
   proračunska linija 17.0403.
   Provedba ove Odluke podliježe raspoloživosti sredstava predviđenih nacrtom proračuna za 2015. nakon što proračunsko tijelo donese proračun za 2015. kako je predviđeno sustavom privremenih dvanaestina.
   Članak 3.
   Bespovratna sredstva
   Bespovratna sredstva mogu se dodijeliti bez poziva na podnošenje prijedloga tijelima utvrđenima u Prilogu u skladu s uvjetima navedenima u njemu.
   
      Sastavljeno u Bruxellesu 24. srpnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 165, 30.4.2004., str. 1.
   
      (2)  SL L 189, 27.6.2014., str. 1.
   
      (3)  Delegirana uredba Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).
   
      PRILOG
      koji se odnosi na program rada Komisije za 2015. i financijski doprinos referentnim laboratorijima Europske unije
      
         Referentni laboratoriji EU-a – program rada Komisije za 2015.
      
      1.1.   Uvod
      
      Na temelju ciljeva navedenih u Uredbi (EU) br. 652/2014 ovaj program rada sadržava aktivnosti koje će se financirati i raščlambu proračuna za 2015. godinu za bespovratna sredstva koja se provode pod izravnim upravljanjem i dodjeljuju europskim referentnim laboratorijima (referentni laboratoriji EU-a) kao financijski doprinos Unije provedbi funkcija i zadaća u području sigurnosti hrane i hrane za životinje te zdravlja životinja, dobrobiti životinja i zdravlja biljaka kako je utvrđeno u članku 32. Uredbe (EZ) br. 882/2004.
      EU sufinancira referentne laboratorije EU-a kako bi osigurao usklađena ispitivanja visoke kvalitete unutar EU-a radi potpore aktivnostima Komisije koje se odnose na upravljanje rizicima (i na procjenu rizika). Referentni laboratoriji EU-a obično postoje u okviru (nacionalnih) javnih institucija s dugogodišnjim iskustvom stručnih znanja na visokoj razini, kao što su to nacionalni referenti laboratoriji ili regionalni referentni laboratoriji Svjetske organizacije za zdravlje životinja. Određuje ih Komisija u skladu sa sektorskim zakonodavstvom. U Prilogu VII. Uredbi (EZ) br. 882/2004 nalazi se popis 44 referentna laboratorija EU-a.
      Komisija usko surađuje s referentnim laboratorijima EU-a koji zajedno s nacionalnim referentnim laboratorijima imaju ključnu ulogu u znanstvenoj i tehničkoj potpori za uspostavu usklađenih praksi pri službenim kontrolama hrane i hrane za životinje kako je propisano Uredbom (EZ) br. 882/2004.
      Uvjet za provedbu ovog programa rada je da Komisija prethodno odobri programe rada referentnih laboratorija EU-a koji moraju biti u skladu s ciljevima i prioritetima utvrđenima u postojećem programu rada. Nakon što se odobre, referentni laboratoriji EU-a dužni su provoditi svoje programe rada i Komisiji dostaviti izvješće o toj provedbi.
      1.2.   Pravna osnova
      
      
                  —
               
               
                  Članak 32. stavak 7. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (SL L 165, 30.4.2004., str. 1.),
               
            
                  —
               
               
                  Članak 36. stavak 1. Uredbe (EU) br. 652/2014 Europskog parlamenta i Vijeća od dd/mjesec 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na zdravlje bilja i biljni reproduktivni materijal (SL L 189, 27.6.2014., str. 1.).
               
            1.3.   Proračunska linija
      
      
                  —
               
               
                  17.0403
               
            1.4.   Ciljevi – očekivani rezultati – mjere
      
      (a)   Opći cilj
      
                  —
               
               
                  pridonijeti visokoj razini zdravlja ljudi, životinja i biljaka, osiguravajući visoku razinu zaštite potrošača i okoliša, dok se istodobno podržava tržišno natjecanje i stvaranje radnih mjesta.
               
            (b)   Posebni ciljevi
      
                  —
               
               
                  pridonijeti visokoj razini sigurnosti hrane/hrane za životinje i proizvodnje hrane/hrane za životinje te boljem zdravlju životinja,
               
            
                  —
               
               
                  pridonijeti pravovremenom otkrivanju i iskorjenjivanju nametnika,
               
            
                  —
               
               
                  poboljšati djelotvornost, učinkovitost i pouzdanost službenih kontrola.
               
            (c)   Operativni ciljevi, pokazatelji i očekivani rezultati
      
                  Operativni ciljevi
               
               
                  Pokazatelj
               
               
                  Očekivani rezultat
               
            
                  1.
               
               
                  Osigurati razvoj i uporabu analitičkih metoda visoke kvalitete u svim referentnim laboratorijima EU-a
               
               
                  Kvaliteta analitičkih metoda
               
               
                  Dostupnost najsuvremenijih analitičkih metoda
               
            
                  2.
               
               
                  Održavati odgovarajuću razinu ispitivanja osposobljenosti, čime se osigurava učinkovitost analitičkih metoda za kontrole
               
               
                  Razina dovršenosti usporednog ispitivanja u odnosu na rezultate godišnjih istraživanja
               
               
                  Svi nacionalni referentni laboratoriji uspješno su dovršili ispitivanja
               
            
                  3.
               
               
                  Osigurati dostupnost znanstvene i tehničke pomoći koju pružaju referentni laboratoriji EU-a
               
               
                  Stupanj zadovoljstva potporom koju pružaju referentni laboratoriji EU-a
               
               
                  Pravodoban i primjeren odgovor na sve zahtjeve za pomoć
               
            
                  4.
               
               
                  Osigurati dobro i učinkovito upravljanje ciklusom financiranja referentnih laboratorija EU-a
               
               
                  Pravodobnost i razina dovršenosti koraka potrebnih u ciklusu financiranja programa referentnih laboratorija EU-a
               
               
                  Pravodoban i završen ciklus financiranja
               
            (d)   Mjere i aktivnosti za provedbu operativnih ciljeva
      
         1. operativni cilj: Osigurati razvoj i uporabu analitičkih metoda visoke kvalitete u cijeloj mreži referentnih laboratorija EU-a
      
                  —
               
               
                  osigurati prenošenje analitičkih i referentnih metoda iz referentnih laboratorija EU-a na nacionalne referentne laboratorije,
               
            
                  —
               
               
                  praćenje objava referentnih laboratorija EU-a koje se odnose na nove metode i odgovarajuće validacijske studije,
               
            
                  —
               
               
                  koordinacija aktivnosti referentnih laboratorija EU-a s praktičnim mehanizmima za primjenu novih analitičkih metoda,
               
            
                  —
               
               
                  koordinacija referentnih laboratorija EU-a, nacionalnih referentnih laboratorija i država članica radi izrade programâ rada za 2016. koji se odnose na nove ili poboljšane metode i/ili sredstva širenja informacija o metodama i referentnim materijalima,
               
            
                  —
               
               
                  planiranje izobrazbe, sastanaka i radionica koje organiziraju referentni laboratoriji EU-a radi usklađivanja dijagnostičke tehnike i metoda analize,
               
            
                  —
               
               
                  pokretanje suradnje referentnih laboratorija EU-a s laboratorijima u trećim zemljama.
               
            
         2. operativni cilj: Održavati odgovarajuću razinu ispitivanja osposobljenosti, čime se osigurava učinkovitost analitičkih metoda za kontrole
      
                  —
               
               
                  osigurati planiranje i pokretanje usporednog ispitivanja od strane referentnih laboratorija EU-a u skladu s međunarodno prihvaćenim protokolima,
               
            
                  —
               
               
                  riješiti pitanja povezana sa slabim rezultatima u okviru mreže referentnih laboratorija EU-a,
               
            
                  —
               
               
                  koordinacija referentnih laboratorija EU-a, nacionalnih referentnih laboratorija i država članica radi planiranja ispitivanja učinkovitosti programa rada.
               
            
         3. operativni cilj: Osigurati dostupnost znanstvene i tehničke pomoći koju pružaju referentni laboratoriji EU-a
      
                  —
               
               
                  poslati upite referentnim laboratorijima EU-a radi kreiranja i provedbe politika,
               
            
                  —
               
               
                  pokretanje suradnje referentnih laboratorija EU-a s EFSA-om i međunarodnim organizacijama,
               
            
                  —
               
               
                  organiziranje sastanaka o znanstvenoj i tehničkoj pomoći koju pružaju referentni laboratoriji EU-a,
               
            
                  —
               
               
                  izrada smjernica o analitičkim metodama,
               
            
                  —
               
               
                  aktivnosti umrežavanja radi odgovarajuće pomoći koju pružaju referentni laboratoriji EU-a.
               
            
         4. operativni cilj: Osigurati dobro i učinkovito upravljanje ciklusom financiranja referentnih laboratorija EU-a
      
                  —
               
               
                  prikupljanje, provjera i potvrđivanje programa rada referentnih laboratorija EU-a,
               
            
                  —
               
               
                  kontrola i provjera financijskih rashoda,
               
            
                  —
               
               
                  komunikacija s referentnim laboratorijima EU-a u pogledu izvršenja njihovih programa rada,
               
            
                  —
               
               
                  evaluacija godišnjih tehničkih i financijskih izvješća referentnih laboratorija EU-a,
               
            
                  —
               
               
                  potpora referentnim laboratorijima EU-a za izradu njihovih godišnjih programa rada,
               
            
                  —
               
               
                  
                     ex-ante i ex-post evaluacija pokazatelja učinkovitosti o kojem su izvijestili referentni laboratoriji EU-a.
               
            1.5.   Prioriteti
      
      Potrebe u vezi s ograničavanjem rizika i provedbom u područjima obuhvaćenima Uredbom (EZ) 882/2004 stalno se razvijaju. Posljednjih su se godina pojavili novi izazovi kao rezultat povećane trgovine životinjama, hranom, hranom za životinje i tvarima životinjskog podrijetla koje se koriste u proizvodnji te hrane, ali i napretka znanosti i tehnologije te posljedično dijagnostičkih tehnika.
      Potreban je koordinirani pristup kako bi se osiguralo sljedeće:
      
                  —
               
               
                  zaštita od ponovne pojave novih/većih rizika,
               
            
                  —
               
               
                  sprečavanje i rano otkrivanje bolesti i prijetnji uzrokovanih hranom i hranom za životinje,
               
            
                  —
               
               
                  učinkovita provedba mjera i službenih kontrola.
               
            Referentni laboratoriji EU-a, nacionalni referentni laboratoriji i nadležna tijela država članica čine mrežu s vrlo važnom ulogom i u hitnim slučajevima i u uobičajenim situacijama. Očuvanje robusnosti mreže i njezine uloge bit će stalni prioritet programa rada Komisije, ne samo 2015. godine već i u budućnosti.
      Godina 2015. bit će prva godina primjene odredbi Uredbe (EU) br. 652/2014 koje se odnose na upravljanje rashodima referentnih laboratorija EU-a te će stoga ona biti i prijelazna godina. Prioriteti će se voditi zajedničkom logikom u pogledu navedenih operativnih ciljeva te će se detaljno definirati u suradnji s referentnim laboratorijima EU-a u njihovim programima rada. Općenito govoreći, naglasak će biti na:
      
                  —
               
               
                  razvoju certificiranog referentnog materijala te standardiziranih i validiranih metoda za mjerenje i utvrđivanje opasnosti (kemikalije, kontaminanti, pesticidi, patogeni), za utvrđivanje prisutnosti neodobrenih genetski modificiranih organizama u hrani i hrani za životinje te za otkrivanje neodobrenih tvari ili neodobrene uporabe odobrenih tvari,
               
            
                  —
               
               
                  analizi tvari i odobrenih genetski modificiranih organizama kako bi se omogućila provjera sukladnosti sa zakonodavstvom za hranu, hranu za životinje i zdravlje životinja,
               
            
                  —
               
               
                  uporabi i priopćivanju informacija o prikladnim analitičkim metodama,
               
            
                  —
               
               
                  razvoju dobrih analitičkih sposobnosti u cilju otkrivanja prijevara (DNK testiranja, pesticidi, aditivi).
               
            Dok će se osnovne aktivnosti i prioriteti utvrđeni u ovom programu rada razraditi u suradnji s referentnim laboratorijima EU-a pri izradi njihova programa rada, potrebno je ostaviti manevarski prostor za aktivnosti na koje utječu nepredvidljivi čimbenici (npr. čimbenici povezani s ponovnom pojavom bolesti koje su prioritet, mogućom pojavom novih bolesti, sve većom složenošću lanaca opskrbe).
      1.6.   Opis aktivnosti koje će se financirati
      
      
                  Pesticidi
               
               
                  
                              —
                           
                           
                              razvoj i validacija novih i poboljšanih metoda za analizu ostataka pesticida u hrani životinjskog podrijetla, žitaricama te voću i povrću,
                           
                        
                              —
                           
                           
                              pružanje znanstvene i tehničke pomoći Komisiji koja se odnosi na granice kvantifikacije i definicije ostataka u okviru provjere svih postojećih maksimalnih razina ostataka (MRO) utvrđenih u članku 12. Uredbe (EZ) 396/2005.
                           
                        
            
                  Kontaminanti
               
               
                  
                              —
                           
                           
                              pouzdanost analiza dikosina i dioksinu sličnih polikloriranih bifenila u hrani za životinje na razinama nižim od maksimalne razine sustava GC-MS/MS (plinski kromatograf sa spektrometrom masa),
                           
                        
                              —
                           
                           
                              utvrđivanje metala u hrani i hrani za životinje pomoću više analitičkih metoda,
                           
                        
                              —
                           
                           
                              orijentacijske metode za utvrđivanje prisutnosti policikličkih aromatskih ugljikovodika (PAU) u hrani,
                           
                        
                              —
                           
                           
                              osiguravanje pouzdanosti rezultata analize za kontrolu mikotoksina, osobito u pogledu novih zakonskih uvjeta (npr. primjena orijentacijskih metoda, kontrola citrinina).
                           
                        
            
                  Ostaci
               
               
                  
                              —
                           
                           
                              razvoj i prenošenje metoda za analizu ostataka veterinarskih lijekova (uključujući zabranjene tvari i zabranjenu uporabu) u hrani životinjskog podrijetla,
                           
                        
                              —
                           
                           
                              tehnička pomoć povezana s analitičkim aspektima praćenja ostataka,
                           
                        
                              —
                           
                           
                              održavanje odgovarajuće razine osposobljenosti u nacionalnim referentnim laboratorijima.
                           
                        
            
                  Biološki rizici
               
               
                  
                              —
                           
                           
                              ocjena novih analitičkih metoda visoke kvalitete za biološke opasnosti,
                           
                        
                              —
                           
                           
                              poboljšanje postojećih metoda,
                           
                        
                              —
                           
                           
                              održavanje odgovarajuće razine osposobljenosti u nacionalnim referentnim laboratorijima kako bi se osigurala pouzdanost i učinkovitost analitičkih metoda za službene kontrole,
                           
                        
                              —
                           
                           
                              tehnička pomoć Komisiji u vezi s analitičkim aspektima.
                           
                        
            
                  Materijali u dodiru s hranom, genetski modificirani organizmi, aditivi u hrani za životinje
               
               
                  
                              —
                           
                           
                              razvoj i validacija novih i poboljšanih metoda za ispitivanje migracije metala iz keramičkih materijala u kontekstu revizije Direktive Vijeća 84/500/EEZ (1),
                           
                        
                              —
                           
                           
                              priprema za ubrzano prikupljanje novih metoda za koje se traži opis metoda u skladu s Uredbom Komisije (EU) br. 10/2011 (2), uključujući razvoj internetske baze podataka u svrhu informiranja,
                           
                        
                              —
                           
                           
                              razvoj visokoprotočnih analitičkih metoda za otkrivanje genetski modificiranih organizama i prenošenje na nacionalne referentne laboratorije,
                           
                        
                              —
                           
                           
                              pružanje izobrazbe, informacija i aktualnosti nacionalnim referentnim laboratorijima i trećim zemljama,
                           
                        
                              —
                           
                           
                              analiza i ispitivanje vitamina topivih u masti, karotenoida i kobalta u hrani za životinje,
                           
                        
                              —
                           
                           
                              osigurati provedbu analitičkih metoda visoke kvalitete i pouzdanost rezultata.
                           
                        
            
                  Zdravlje životinja
               
               
                  
                              —
                           
                           
                              razvoj i provedba analitičkih metoda visoke kvalitete za bolesti životinja,
                           
                        
                              —
                           
                           
                              održavanje najmodernijeg ispitivanja osposobljenosti, čime se osigurava učinkovitost analitičkih metoda za kontrole.
                           
                        
            1.7.   Ključni kriteriji
      
      1.   Kriteriji prihvatljivosti
      
      
                  —
               
               
                  Status referentnog laboratorija Europske unije u skladu s Uredbom (EZ) br. 882/2004, izuzev referentnih laboratorija EU-a unutar Zajedničkog istraživačkog centra.
               
            2.   Kriteriji za isključenje
      
      Podnositelji zahtjeva nisu u nijednoj od situacija za isključenje iz članka 106. i 107. Financijske uredbe.
      3.   Kriteriji za dodjelu
      
      
                  —
               
               
                  Sukladnost s ciljevima i prioritetima ovog programa rada Komisije za 2015. godinu.
               
            1.8.   Provedba
      
      Program rada izravno će provoditi Komisija.
      1.9.   Okvirni rokovi i okvirni iznos bespovratnih sredstava koja se dodjeljuju bez poziva na podnošenje ponuda
      
      Siječanj 2015.
      1.10.   Najveća moguća stopa sufinanciranja od ukupnih troškova
      
      100 %
      
         (1)  Direktiva Vijeća 84/500/EEZ od 15. listopada 1984. o usklađivanju zakonodavstava država članica u odnosu na keramičke proizvode koji dolaze u dodir s hranom (SL L 277, 20.10.1984., str. 12.).
      
         (2)  Uredba Komisije (EU) br. 10/2011 od 14. siječnja 2011. o plastičnim materijalima i predmetima koji dolaze u dodir s hranom (SL L 12, 15.1.2011., str. 1.).